

МОНГОЛ УЛСЫН ХУУЛЬ

2019 оны 03 сарын 22 өдөр Төрийн ордон, Улаанбаатар хот

**БАНКНЫ ТУХАЙ ХУУЛЬД НЭМЭЛТ**

 **ОРУУЛАХ ТУХАЙ**

**1 дүгээр зүйл.**Банкны тухай хуульд доор дурдсан агуулгатай дараах хэсэг, заалт нэмсүгэй:

 **1**/**7 дугаар зүйлийн 7.2.10 дахь заалт:**

 “7.2.10.Татварын зорилгоор мэдээлэл харилцан солилцох талаарх Монгол Улсын олон улсын гэрээний дагуу татварын албаны шаардсан Татварын ерөнхий хуулийн 18.1.2-т заасан мэдээллийг.”

 **2/11 дүгээр зүйлийн 11.7 дахь хэсэг:**

“11.7.Татварын ерөнхий хуулийн 7 дугаар зүйлд заасан албан татвар, төлбөр, хураамж төвлөрүүлэх гүйлгээнээс арилжааны банк үйлчилгээний хөлс тооцохгүй.”

 **3/27 дугаар зүйлийн 27.1.7 дахь заалт:**

 “27.1.7.энэ хуулийн 7.2.8, 7.2.10-т заасан харилцагчид хамаарах мэдээллийг татварын албанд гаргаж өгөөгүй үйлдэл нь харилцагчийн татвар төлөхөөс зайлсхийх, зугтах нөхцөл болсон нь тогтоогдож, энэ зөрчил хоёр ба түүнээс дээш удаа давтагдсан бол.”

**2 дугаар зүйл.**Банкны тухай хуулийн 7 дугаар зүйлийн 7.2.8 дахь заалтын “өр, төлбөрийг төлүүлэхээр” гэсний дараа “болон татварын хяналт шалгалт хийхээр” гэж нэмсүгэй.

**3 дугаар зүйл.**Энэ хуулийг Татварын ерөнхий хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

 ИХ ХУРЛЫН ДАРГА Г.ЗАНДАНШАТАР